open-index/open-wikipedia-markdown huggingface dataset:
Marius Kiltinavičius

**Marius Kiltinavičius** (g. 1982 m. kovo 5 d.) – Lietuvos krepšinio treneris, dainininkas.

Jaunystėje dainavo popmuzikos grupėje „N.E.O.“. Dar koncertuodamas su grupe nuo 20-ies metų pradėjo dirbti vaikų krepšinio treneriu.

Daugiausia dirbo Marijampolės „Sūduvoje“, su kuria 2016 m. laimėjo pirmąjį NKL titulą. Vėliau treniravo įvairias silpnesnes LKL komandas („Nevėžį“, Prienų „Labas-GAS“, Mažeikių „M Basket“), kelis kartus dar dirbo „Sūduvoje“. 2017 m. dirbo Lietuvos U-20 rinktinės treneriu.

2015–2020 m. buvo susituokęs su dainininke Ieva Zasimauskaite.

## Pasiekimai
* NKL: 2016, 2017 m.

## Šaltiniai
Būtybė (2024 filmas)

**Būtybė** () – 2024 m. amerikiečių antgamtinis trileris. Filmą režisavo Steven Soderbergh, o scenarijaus autorius – David Koepp. Vaidina Lucy Liu, Chris Sullivan ir Callina Liang.

Pasaulinė filmo premjera įvyko 2024 m. sausio 19 d. Sandanso kino festivalyje. Lietuvos kino teatruose pasirodė 2025 m. vasario 7 d. Jis sulaukė teigiamų kritikų vertinimų.

## Siužetas
Persikraustydama į naują užmiesčio namą, šeima sužino, kad jie nėra vieni.

## Vaidmenys

: *Aktorius – veikėjas*

* Lucy Liu – *Rebecca*
* Chris Sullivan – *Chris*
* Callina Liang –  *Chloe*
* Eddy Maday – *Tyler*
* West Mulholland – *Ryan*

## Filmo gamyba
Apie filmą viešai paskelbta 2023 m. gruodį, o jo premjera numatyta 2024 m. Sandanso kino festivalyje. Pagrindiniai filmavimo darbai vyko 2023 m. pabaigoje Kranforde, Naujajame Džersyje, kai buvo sudarytas laikinas SAG-AFTRA susitarimas dėl 2023 m. SAG-AFTRA streiko.

Nufilmuotas tik iš pirmojo asmens perspektyvos.

## Atsiliepimai
Recenzijų suvestinėje „Rotten Tomatoes“ 87 % iš 155 kritikų atsiliepimų yra teigiami, o vidutinis įvertinimas – 7,2/10. „Metacritic“, kuri naudoja svertinį vidurkį, remdamasi 50 kritikų, filmui skyrė 77 balus iš 100 galimų, o tai reiškia, kad vertinimai yra „iš esmės palankūs“.

## Nuorodos
* 
* 
* 
## Išnašos
Ramūnas Cvirka

**Ramūnas Cvirka** (g. 1967 m. sausio 5 d.) – Lietuvos krepšinio treneris, krepšininkas.

Kaip krepšininkas žaidė Kauno miesto klubuose – daugiausia „Atlete“, „Laveroje“.

Vyriausiojo trenerio karjerą pradėjo 2004 m. Kauno „Atlete“, kur nuo 2001 m. dirbo trenerio asistentu. Vėliau treniravo įvairias silpnesnes LKL komandas – „Panevėžį“, Marijamolės „Sūduvą“, Kėdainių „Nevėžį“, Pasvalio „Pieno žvaigždes“, Alytaus „Dzūkiją“, taip pat dirbo Ukrainos, Kazachstano klubuose. Su pastarosios šalies komanda Almatos „Irbis“ 2024 m. laimėjo Kazachstano čempionatą ir išrinktas geriausiu lygos treneriu.

## Pasiekimai
* Kazachstano krepšinio čempionatas: 2024 m.
* Kazachstano lygos metų treneris: 2024, 2025 m.

## Šaltiniai
2025 m. Tarptautinis Berlyno kino festivalis

**2025 m. Tarptautinis Berlyno kino festivalis** (), arba **Berlinalė** – 75-asis kasmetinis Tarptautinis Berlyno kino festivalis, vykęs 2025 m. vasario 13–23 d. Berlyne, Vokietijoje. Pagrindinio konkurso žiuri pirmininku paskirtas amerikiečių režisierius Todd Haynes. Garbės „Auksinį lokį“ gavo Tilda Swinton. 

Festivalį atidarė vokiečių režisieriaus Tom Tykwer drama „Šviesa“. Dag Johan Haugerud režisuotas filmas „Svajonės“ pelnė „Auksinį lokį“. 

## Žiuri

### Pagrindinis konkursas
* Todd Haynes, amerikiečių režisierius – Žiuri pirmininkas
* Fan Bingbing, kinų aktorė
* Maria Schrader, vokiečių aktorė, scenaristė ir režisierė
* Rodrigo Moreno, argentiniečių kino režisierius ir scenaristas
* Nabil Ayouch, Maroko–Prancūzijos režisierius
* Bina Daigeler, vokiečių kostiumų dizainerė
* Amy Nicholson, amerikiečių kino kritikė ir rašytoja

## Apdovanojimai

### Pagrindinis konkursas

* Auksinis lokys: „Svajonės“, rež. Dag Johan Haugerud
* Sidabrinis lokys – Didysis žiuri prizas: „Mėlynas pėdsakas“, rež. Gabriel Mascaro
* Sidabrinis lokys – Žiuri prizas: „Pranešimas“, rež. Iván Fund
* Sidabrinis lokys už geriausią režisūrą: Huo Meng už „Sugyvenant su žeme“
* Sidabrinis lokys už geriausią pagrindinį vaidmenį: Rose Byrne už „Jei turėčiau kojas, įspirčiau tau“
* Sidabrinis lokys už geriausią antraplanį vaidmenį: Andrew Scott už „Mėlynas mėnulis“
* Sidabrinis lokys už geriausią scenarijų: Radu Jude už „Kontinental '25“
* Sidabrinis lokys už ypatingus meninius pasiekimus: Lucile Hadžihalilović ir „Ledo bokšto“ kūrybinė grupė

### Garbės „Auksinis lokys“
* Tilda Swinton
## Pagrindinis konkursas
2025 m. sausio 21 d. į pagrindinį konkursą dėl „Auksinio lokio“ atrinkti šie filmai: 

## Išnašos
Tautvydas Sabonis

**Tautvydas Sabonis** (1992 m. gegužės 1 d.) – Lietuvos krepšininkas, krepšinio treneris.

Tėvas – Arvydas Sabonis, brolis – Domantas Sabonis. Tautvydas Sabonis gimė Ispanijoje, augo ir Jungtinėse Amerikos Valstijose, vėliau Ispanijoje pradėjo treniruotis žaisti krepšinį Malagos „Unicaja“ jaunimo sistemoje. Profesionalo karjerą pradėjo Malagos „Axarquía“ klube („Unicaja“ dubleriai II-oje Ispanijos lygoje). Vėliau rungtyniavo dar keliose žemesniųjų Ispanijos divizionų komandose. Paskutiniajame karjeros sezone T. Sabonis žaidė Kasteljon de la Planos „TAU“ sudėtyje ir Ispanijos antrajame divizione per 18 minučių pelnydavo 6,6 taško, atkovodavo 4,2 kamuolio, atlikdavo 1,8 rezultatyvaus perdavimo bei rinkdavo 7,2 naudingumo balo. 2019 m. baigė profesionalo karjerą ir pradėjo treniruoti. Žaidė įvairiose Lietuvos jaunimo krepšinio rinktinėse.

2019 m. Tautvydas Sabonis tapo Kauno „Žalgirio“ dublerių komandos trenerio Arvydo Gronskio asistentu. 2020 m. tapo pagrindinės „Žalgirio“ komandos asistentu. Kelis kartus vyriausiojo trenerio poste pavadavo Andrėją Trinkierį.

2025 m. Tautvydas Sabonis tapo Londono „Lions“ vyriausiuoju treneriu. Kartu su juo į šią komandą persikėlė ir asistentu tapo Vytautas Pliauga.

## Pasiekimai

### Klubiniai

* 2026 m. Didžiosios Britanijos krepšinio lygos taurė

## Šaltiniai
Kapitonas Amerika. Drąsus naujas pasaulis

**Kapitonas Amerika. Drąsus naujas pasaulis** () – 2025 m. JAV mokslinės fantastikos superherojų filmas, kurį režisavo Julius Onah. Filmą kūrė „Marvel Studios“, o platino „Walt Disney Studios Motion Pictures“. Vaidina Anthony Mackie, Danny Ramirez, Shira Haas, Carl Lumbly, Xosha Roquemore, Jóhannes Haukur Jóhannesson, Giancarlo Esposito, Tim Blake Nelson ir Harrison Ford. Tai serialo „Sakalas ir Žiemos karys“ (2021 m.) tęsinys ir 35-asis „Marvel Cinematic Universe“ (MCU) filmas.

Lietuvos kino teatruose pasirodė 2025 m. vasario 14 d.

## Vaidmenys

: *Aktorius – veikėjas*

* Anthony Mackie – *Sam Wilson*
* Danny Ramirez – *Joaquin Torres*
* Shira Haas – *Ruth Bat-Seraph*
* Carl Lumbly – *Isaiah Bradley*
* Xosha Roquemore – *Leila Taylor*
* Jóhannes Haukur Jóhannesson – *Copperhead*
* Giancarlo Esposito – *Seth Voelker*
* Tim Blake Nelson – *Samuel Sterns*
* Harrison Ford – *Thaddeus Ross*

## Filmo gamyba
2022 m. liepą filmui režisuoti buvo pasamdytas Julius Onah. Paaiškėjo, kad filmo pavadinimas yra „Kapitonas Amerika. Naujoji pasaulio tvarka“ (*Captain America: New World Order*), o išleidimo data – 2024 m. gegužės 3 d. Onah apibūdino filmą kaip paranojišką trilerį ir teigė, jog filmavimas prasidės 2023 m. pradžioje.

Pagrindiniai filmavimo darbai prasidėjo 2023 m. kovo 21 d. Atlantoje, darbiniu pavadinimu „Rochelle Rochelle“. Birželio pradžioje „Marvel Studios“ paskelbė, kad filmo pavadinimas pakeistas į „Kapitonas Amerika. Drąsus naujas pasaulis“ (*Captain America: Brave New World*). Netrukus filmo išleidimo data buvo atidėta iki 2024 m. liepos 26 d. Birželio pabaigoje filmavimas persikėlė į Vašingtoną ir baigėsi birželio 30 d.

Dėl 2023 m. SAG-AFTRA streiko filmo premjeros data vėl buvo atidėta, šį kartą iki 2025 m. vasario 14 d.

## Nuorodos
* 
* 
* 
## Išnašos
Sayed Dhiya Saeed

**Sajedas Dija Saidas** (; g. 1992 m. liepos 17 d.) – Bahreinoo futbolininkas, saugas.

## Karjera
Profesionalo karjerą pradėjo „Al-Muharraq“ klube (Bahreinas). Vėliau rungtyniavo Riffa SC (Bahreinas).

2017–2021 m. priklausė Al-Nasr SC (Kuveitas). Nuo 2021 m. atstovavo Al-Khaldiya (Bahreinas).

## Rinktinė
2011 m. vasario 14 d. debiutavo Bahreino nacionalinėje rinktinėje draugiškose rungtynėse prieš Kuveitą. Susitikimas baigėsi nulinėmis lygiosiomis.

2011 m. rugsėjo 6 d. pelnė pirmąjį savo įvartį atstovaudamas nacionalinėje komandai rungtynėse prieš Indoneziją. Rungtynės baigėsi Bahreino pergale rezultatu 2-0.

### Dalyvavimas čempionatuose

|}

## Laimėjimai
; TBA

## Išnašos

## Nuorodos
* 
*
Piktoji

**Piktoji** () – 2024 m. amerikiečių muzikinis maginės fantastikos filmas, kurį režisavo Jon M. Chu. Jame adaptuotas to paties pavadinimo miuziklo pirmasis veiksmas. Vaidina Cynthia Erivo, Ariana Grande, Jonathan Bailey, Ethan Slater, Bowen Yang, Marissa Bode, Peter Dinklage, Michelle Yeoh ir Jeff Goldblum.

Pasaulinė filmo premjera įvyko 2024 m. lapkričio 3 d. „State“ teatre Sidnėjuje, Australijoje. Lietuvos kino teatruose pasirodė 2024 m. gruodžio 6 d. Amerikos kino institutas šį filmą pripažino vienu iš 10 geriausių 2024 m. filmų. Be kitų apdovanojimų, buvo nominuotas keturiems „Auksiniams gaubliams“ bei dešimčiai „Oskarų“ (įskaitant geriausio filmo kategoriją), ir pelnė du „Oskarus“ už geriausią kostiumų dizainą ir geriausią scenografiją. Filmo tęsinys „Piktoji. Antra dalis“ išleistas 2025 m. lapkričio 21 d.

## Vaidmenys

: *Aktorius – veikėjas*

* Cynthia Erivo – Elfaba
* Ariana Grande – Galinda
* Jonathan Bailey –  Fijero
* Ethan Slater – Bokas
* Bowen Yang – Fanis
* Peter Dinklage – Daktaras Dilamondas
* Michelle Yeoh – Ponia Moriblė
* Jeff Goldblum – Ozo šalies burtininkas

## Filmo gamyba
2016 m. „Universal“ paskelbė, kad filmas kino teatruose pasirodys 2019 m. gruodžio 20 d., o jį režisuos Stephen Daldry.

2020 m. spalio 20 d. paskelbta, jog Daldry paliko filmą dėl konfliktų su tvarkaraščiu. 2021 m. vasario 2 d. pranešta, kad režisieriaus pareigas perims Jon M. Chu. Lapkritį prie aktorių kolektyvo prisijungė Ariana Grande ir Cynthia Erivo.

## Atsiliepimai
Recenzijų suvestinėje „Rotten Tomatoes“ 88 % iš 380 kritikų atsiliepimų yra teigiami, o vidutinis įvertinimas – 7,8/10. „Metacritic“, kuri naudoja svertinį vidurkį, remdamasi 63 kritikais, filmui skyrė 73 balus iš 100 galimų, o tai reiškia, kad vertinimai yra „iš esmės palankus“.

## Nuorodos
* 
* 
* 
## Išnašos
Aristogeitonas

**Aristogeitonas** (; gyveno IV a. pr. m. e.) – senovės Atėnų oratorius, Demosteno ir Dinarcho priešininkas.

Aristogeitono tėvas Skidimas mirė kalėjime, kur pateko, nes buvo įsiskolinęs valstybei ir neišgalėjo skolų grąžinti. Jo sūnus Aristogeitonas, paveldėjęs skolą, taip pat kurį laiką buvo įkalintas. Vadintas demagogu ir sikofantu, o jo iškalba apibūdinama kaip šiurkšti ir arši. Dėl savo įžūlumo pramintas „šunimi“. Demosteno ir kitų dažnai kaltintas, gynėsi keliose oracijose (iki šių dienų neišliko). Tarp išlikusių Demosteno kalbų esama dviejų, nukreiptų prieš Aristogeitoną, o tarp Dinarcho kalbų – viena. „Suda“ mini septynias Aristogeitono oracijas, o aštuntąją prieš Frinę mini Atėnajas.

Aristogeitonas mirė kalėjime.

## Išnašos
Rotė

**Rotė** () arba **Rotis** (*Pulau Roti*) – sala Indonezijoje, į pietvakarius nuo Timoro, nuo kurio skiria Rotės sąsiauris. Sala yra tarp Indijos vandenyno vakaruose ir Timoro jūros rytuose. Tai viena toliausiai į pietus nutolusių Indonezijos vietų (piečiausias taškas yra gretimoje nedidelėje Pamanos saloje). Plotas – 1226 km². Salos ilgis iš pietvakarių į šiaurės rytus 80 km, plotis iki 23 km. Rotės sala žema, tik centrinėje dalyje yra miškingų kalvų (iki 444 m aukščio). Klimatas drėgnas ir šiltas.

2023 m. Rotėje gyveno 150 tūkst. gyventojų. Sala patenka į Rytų Nusa Tengaros provinciją, sudaro Rote Ndao regenciją. Pagrindinė gyvenvietė ir uostas – Baa. Yra oro uostas. Auginami ryžiai, kukurūzai, vaisiai, daržovės. Veisiami galvijai, poniai, vystoma žvejyba. Auga turizmas (Rotė vadinama „vakardienos Baliu“, nes nėra taip masiškai lankoma turistų). Absoliuti dauguma gyventojų – krikščionys (daugiausia protestantai). Paplitusios austronezinės timoriečių kalbos.


Rote (Island) 123.05527E 10.71620S.png|Palydovinė Rotės nuotrauka
COLLECTIE TROPENMUSEUM Een portret van een Roti man met zijn vrouwen in vol ornaat TMnr 10005949.jpg|Rotės salos gyventojai
Boa Beach, Rote Ndao Regency, East Nusa Tenggara - panoramio.jpg|Rotės paplūdimys
Baa Rote Ndao.jpg|Regencijos centras Baa mieste


## Šaltiniai
Udos įlanka

**Udos įlanka** () – vakariausia Ochotsko jūros dalis, skalaujanti Rusijos, Chabarovsko krašto, krantus.

Ilgis siekia 100 km, plotis – 85 km, didžiausias gylis – 36 m. Potvyniai apie 7 m aukščio. Būdingi aukšti krantai. Ledo danga laikosi nuo spalio iki birželio mėn. Į šią įlanką įsilieja Udos upė.

Pakrantėje įsikūręs Čiumikano uostas.

## Išnašos
Michael Dante DiMartino

**Maiklas Dantė DiMartinas** (, g. ) – amerikiečių animatorius, režisierius, scenaristas ir prodiuseris.

Jis, kartu su Bryan Konietzko, geriausiai žinomas kaip vienas iš „Nickelodeon“ animacinių serialų „“ ir „Legenda apie Korą“ kūrėjų.

## Karjera
Prieš „Avatarą“ DiMartinas dvylika metų dirbo animacijos studijoje „Film Roman“, padėdamas režisuoti animacinius serialus „Karalius Hilas“, „Šeimos bičas“ ir „Mission Hill“ bei savo paties sukurtą trumpametražį animacinį filmą „Atominė meilė“, kuris buvo parodytas daugelyje garsių kino festivalių.

2004 m. jis ir Bryan Konietzko „Comic-Con“ parodoje išleido serialo „“ anonsą, o kitais metais įvyko pirmosios serijos premjera. Serialas tęsėsi tris sezonus ir baigėsi 2008 m., sulaukęs didžiulio kritikų ir žiūrovų pripažinimo, o nuo to laiko jis laikomas vienu geriausių visų laikų televizijos serialų.

2010 m. interviu „Nickelodeon“ prezidentas Cyma Zarghami patvirtino, kad DiMartinas ir Konietzko kuria serialo „Avataras: paskutinis oro valdytojas“ tęsinį, pavadintą „Legenda apie Korą“. Naujojo serialo premjera įvyko 2012 m. balandžio 14 d., pirmajame sezone buvo parodyta 12 serijų. Jis tęsėsi dar tris sezonus ir baigėsi 2014 m.

2016 m. spalio 4 d. išleido romaną „Rebel Genius“.

2018 m. rugsėjį paskelbta, kad Konietzko ir DiMartinas bus „Avataro: paskutinio oro valdytojo“ „Netflix“ adaptacijos vykdomieji prodiuseriai. 2020 m. rugpjūčio 12 d. socialinėje žiniasklaidoje atskleidė, kad abu pasitraukė iš serialo dėl kūrybinių nesutarimų su „Netflix“ komanda.

2021 m. vasarį „ViacomCBS“ paskelbė apie „Avatar Studios“ – „Nickelodeon“ padalinio, skirto kurti naujesnius animacinius serialus ir filmus, sukurtus toje pačioje visatoje kaip „Avataras: paskutinis oro valdytojas“ ir „Legenda apie Korą“ – įkūrimą. Pirmasis studijos projektas – animacinis filmas, kuris šiuo metu planuojamas išleisti 2026 m. sausio 20 d.

## Filmografija

## Išnašos
Mantas Rubštavičius

**Mantas Rubštavičius** (g. 2002 m. gegužės 6 d.) – Lietuvos krepšininkas, rungtyniaujantis atakuojančiojo gynėjo pozicijoje.

## Karjera

Treniravosi Kauno „Žalgirio“ jaunimo sistemoje. 2019–2022 m. žaidė „Žalgirio“ dublerių komandoje NKL, 2020–2021 m. sezone krepšininkas sužaidė 8 rungtynes „Žalgirio“ vyrų komandoje LKL čempionate bei debiutavo Eurolygoje, kai pasirodė ant parketo dvikovoje su Atėnų „Panathinaikos“ klubu. Tąkart per 2 minutes rungtynėse M. Rubštavičius spėjo pasižymėti 2 taškais. 2022–2023 m. nuomos pagrindais sugrįžo į Panevėžio „Lietkabelio“ klubą, kuriame epizodiškai žaidė ir 2018–2019 m. sezone. Po sezono gimtajame mieste žaidėjas persikėlė į Naująją Zelandiją, kur atstovavo [Australijos lygoje (NBL) žaidžiančiam „New Zealand Breakers“ klubui. NBL čempionate 2023–2024 m. sezone gynėjas vidutiniškai rinko po 9,5 taško, atkovojo po 2,1 kamuolio ir atliko po 1,1 rezultatyvaus perdavimo.

2024 m. vasarą dalyvavo NBA vasaros lygoje. Vėliau grįžo į Lietuvą, kur vėl skolintas Panevėžio „Lietkabeliui“.

2022 m. vasarą krepšininkas atvedė Lietuvos jaunimo (iki 20 m.) rinktinę iki Europos čempionato finalo, kuriame lietuviai nusileido ispanams. M. Rubštavičius čempionatą pažymėjo tapdamas rezultatyviausiu žaidėju (19,7 tšk.) ir patekdamas į simbolinį geriausių turnyro krepšininkų penketą.

2025 m. vasarą „Žalgiris“ paskelbė, kad krepšininkas nuo 2025–2026 m. sezono prisijungs prie pagrindinės komandos sudėties.

## Pasiekimai
Karaliaus Mindaugo taurė: 2026 m.

## Šaltiniai
Jiří Zídek

**Jižis „Džordžas“ Zidekas jaunesnysis** (*Jiří „George“ Zídek*, g. 1973 m. rugpjūčio 5 d.) – Čekijos krepšininkas, rungtyniavęs vidurio puolėjo pozicijoje, krepšinio komentatorius.

Gimė žymaus Čekoslovakijos krepšininko, ilgamečio Prahos „Slavijos“ žaidėjo Jižio Zideko vyresniojo šeimoje. 1991 m. persikėlė į JAV, kur iki 1995 m. varžėsi už Kalifornijos universiteto Los Andžele komandą „Bruins“ ir laimėjo NCAA titulą. 1995 m. NBA naujokų biržoje 25-uoju šaukimu pakviestas Šarlotės „Hornets“ klubo (pirmasis NBA žaidęs čekų krepšininkas). NBA Jižis Zidekas rungtyniavo epizodiškai, per 3 metų karjerą vidutiniškai rinko po 3,0 taškus ir 2,1 atkovoto kamuolio.

1998 m. Zidekas grįžo į Europą, kur kartu su komandos draugu universitete Tajusu Edniu prisijungė prie Kauno „Žalgirio“, su kuriuo 1999 m. laimėjo Eurolygą. Vėliau žaidė Stambulo „Ülker“, Madrido „Reale“, o karjerą baigė Čekijoje.

Nors ketino grįžti ant parketo po kelio traumos, 2005–2006 m. pradėjo komentuoti Eurolygos rungtynes ir 2006 m. paskelbė apie krepšininko karjeros pabaigą. Dirbo Čekijos futbolo federacijos viceprezidentu.

## Pasiekimai
* NCAA: 1995 m.
* Eurolyga: 1999 m.
* Čekijos krepšinio lyga: 2004, 2005 m.

## Šaltiniai
Amar Haïdara

**Amaras Hajdara** (, g. 2003 m. lapkričio 23 d.) – Mauritanijos futbolininkas, saugas.

## Karjera
Priklausė Sali Portudalio „Diambars“ klubui (Senegalas). 2023 m. vasarą nuomos pagrindais perleistas Nuakšoto „Douanes“ (Mauritanija).

2024 m. rugpjūčio mėn. sudarė sutartį su „Liepaja“ (Latvija). Netrukus nuomos pagrindais buvo paskolintas „Jelgavai“ (Latvija).

### FK „Sūduva“
2025 m. sausio 29 d. tapo žinoma, kad futbolininkas nuomos pagrindais iki sezono pabaigos persikėlė į Marijampolės „Sūduvą“.

2025 m. kovo 1 d. oficialiai debiutavo klube A lygos rungtynėse prieš „Riterių“ klubą. Futbolininkas susitikimą pradėjo ant atsarginių suolelio, o pasirodė aikštėje po keitimo. Marijampolės „Sūduva“ rungtynes laimėjo rezultatu 4-3.

2025 m. birželio 19 d. pelnė net du įvarčius A lygos rungtynėse prieš FK Žalgiris. Žalgiriečiai pirmavo (1-0), o Amaras Haidara išlygino rezultatą (1-1), o vėliau ir persvėrė marijampoliečių naudai. Persvaros išlaikyti nepavyko ir susitikimas baigėsi lygiosiomis 2-2.

## Statistika
; A lygos statistika.

Spalvų reikšmės:
:  rungtyniavo A lygoje;

## Įvertinimai
* 2025 m. A lygos spalio mėn. geriausias jaunasis žaidėjas;

## Rinktinės
Atstovavo Mauritanijos jaunimo (iki 20 metų) rinktinei. Dalyvavo 2021 m. Afrikos jaunimo čempionate (3 rungtynės, 255 min.). 2021 m. vasario 14 d. žaidė prieš Kamerūną, 2021 m. vasario 17 d. – prieš Mozambiką, 2021 m. vasario 20 d. – prieš Ugandą.

2025 m. debiutavo Mauritanijos nacionalinėje rinktinėje.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Nouri El Harmazi

**Nuris el Harmazis** (; g. 2002 m. gegužės 15 d.) – Nyderlandų futbolininkas, saugas.

## Karjera
Kitados priklausė FC Almere ir AFC Ajax jaunimo ugdymo sistemoms. Vėliau atstovavo Almere City FC, o nuo 2017 m. – SBV Vitesse jaunimo ekipoms.

Profesionalo karjerą pradėjo gimtinėje. 2023 m. pasirašė sutartį su RKC Waalwijk, tačiau dėl stiprios konkurencijos klube saugų grandyje Eredivisie nedebiutavo.

### Gargždų „Banga“
2025 m. sausio 29 d. tapo žinoma, kad futbolininkas persikėlė į Gargždų „Bangą“.

2025 m. vasario 22 d. oficialiai debiutavo klube Supertaurės rungtynėse prieš Vilniaus „Žalgiris“. Hadžis pelnė du įvarčius ir vilniečiai pirmavo rezultatu 2-0, tačiau gargždiškiai išlygino rezultatą. Rokas Filipavičius realizavo 11 metrų baudinį, o Dovydas Norvilas išlygino rezultatą. Supertaurės laimėtojai paaiškėjo tik baudinių serijos metu.

2025 m. gegužės 3 d. pelnė pirmąjį savo įvartį A lygos rungtynėse prieš Vilniaus „Žalgirį“. 31 minutę po Vaido Magdušausko įvarčio rezultatas tapo 1-0, o rungtynių pabaigoje (87 min.) pasižymėjo Nouri El Harmazi ir gargždiškiai nugalėjo „žalgiriečius“ rezultatu 2-0.

2025 m. gegužės 6 d. pelnė įvartį LFF taurės turnyro rungtynėse prieš Mažeikių „Atmosferą“. Po El Harmazio tikslaus smūgio gargždiškiai pirmavo 1-0, o susitikimas baigėsi rezultatu 2-0. Gargždų „Banga“ pateko į kitą turnyro etapą.

2025 m. liepos mėn. „Bangos“ klubas atsisveikino su legionieriumi. Futbolininkas sužaidė aštuonerias A lygos rungtynes ir pelnė vieną įvartį. Kartą pasižymėjo LFF taurės turnyre.

## Statistika
; A lygos statistika

Spalvų reikšmės: 
:  Ekipa žaidė A lygoje;

## Pasiekimai
; Asmeniniai pasiekimai
: TBA

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Dinarchas

**Dinarchas** (; g. ~361 m. pr. m. e. Korinte – m. ~291 m. pr. m. e. Atėnuose) – senovės graikų logografas (kalbų rašytojas), paskutinis iš dešimties Atikos oratorių, Sostrato (arba, pasak „Sudos“, Sokrato) sūnus.

## Gyvenimas
Dinarchas anksti įsikūrė Atėnuose ir, būdamas ne vyresnis nei dvidešimt penkerių, jau rašė kalbas teismams. Kaip atsikėlėlis, negalėjo dalyvauti debatuose. Jo mokytojai buvo ir Teofrastas, ir Demetrijas Falerietis; teigiama, kad Dinarchas anksti įvaldė tam tikrą kalbos stiliaus grakštumą ir įvairiapusiškumą.

324 m. Areopagas, atlikęs tyrimą, pranešė, jog devyni vyrai paėmė kyšius iš Harpalo – pasprukusio Aleksandro Makedoniečio iždininko. Buvo paskirta dešimt viešųjų kaltintojų. Dinarchas vienam ar keliems iš jų parašė tris kalbas (išliko iki dabartinių laikų) – „Prieš Demosteną“, „Prieš Aristogeitoną“ ir „Prieš Filoklį“.

Dinarchas buvo prielankus Makedonijos kontroliuojamai Atėnų oligarchijai, tačiau pažymima, kad pats nebuvo Atėnų pilietis. Eskinas ir Demadas tuo pasiteisinti negalėjo. Harpalo istorijoje Demostenas, kaip ir kiti kaltinamieji, tikriausiai buvo nekalti. Visgi Hipereidas, įvardijamas liepsningiausiu iš patriotų, buvo toje pačioje pusėje, kaip ir Dinarchas.

Dinarchas, valdant senajam mokytojui Demetrijui Faleriečiui, turėjo nemažą politinę įtaką. 317–307 m. buvo patys sėkmingiausi jo gyvenimo metai. Žlugus Demetrijui Faleriečiui ir Demetrijui Poliorketui atkūrus demokratiją, Dinarchas nuteistas myriop ir pasitraukė į tremtį Chalkidėje (Euboja).

Apie 292 m. draugo Teofrasto dėka galėjo grįžti į Atiką ir apsistojo pas buvusį bendražygį Prokseną. Vėliau jam iškėlė ieškinį, nes šis esą pavogė iš Dinarcho pinigų ir plokščių. Mirė Atėnuose maždaug 291 m.

## Išlikusios kalbos
Pasak „Sudos“, Dinarchas parašė 160 kalbų; Dionisijas manė, kad iš 85 išlikusių kalbų, kurių autoriumi nurodomas, autentiškos 58 (28 iš jų susijusios su viešaisiais reikalais, o 30 – su privačiaisiais). Nors paprastai pripažįstama trijų aukščiau minėtų kalbų autorystė, Demetrijas Magnezietis abejojo kalbos „Prieš Demosteną“ autentiškumu, o Anton Westermann atmetė visas tris. Dinarcho kalbų stilius pasižymėjo menku individualumu, jis pakaitomis mėgdžiojo Lisijų, Hipereidą ir Demosteną. Hermogenas Dinarchą pavadino „miežiniu Demostenu“ (*ὁ κριθινὸς Δημοσθένης*; ši metafora paimta iš miežių palyginimo su kviečiais arba alaus su vynu) – mažiau rafinuota Demosteno versija, stokojančia savitumo bei gyvybingumo.

## Išnašos
Al Bidda SC

**„al Bidda SC“** bei **„Al Bidda SC“** () – Kataro futbolo klubas iš Dohos. 

## Istorija
Klubas įkurtas 2015 m. kaip **Al Bidda Sports Club**. Nuo 2018–2019 m. sezono rungtyniavo Antrame divizione (II pakopa).

## Pasiekimai
;  Antrasis divizionas (II)
* Laimėtojai (0): 

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia purpurine apranga. 

## Garsesni žaidėjai
; Žaidėjai, atstovavę Kataro nacionalinei rinktinei
*  Mosaab Mahmoud Elhassan, gynėjas;
*  Ali Mejbel Fartoos, puolėjas;
; Užsieniečiai
*  Henrique Devens, puolėjas;
*  António Abreu Lara, gynėjas;
*  Edmilson Correia, puolėjas;

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE
* Transfermarkt 
* Globalsportsarchive
Andrew Andrews

**Endriu Deleinas Endriusas** (*Andrew Delano Andrews*, 1993 m. gegužės 25 d.) – Jungtinių Amerikos Valstijų krepšininkas, rungtyniaujantis įžaidėjo ir atakuojančiojo gynėjo pozicijose.

Gimtajame Portlande baigė Bensono politechnikos vidurinę mokyklą, 2012–2016 m. žaidė už Vašingtono universiteto „Huskies“ komandą. 2016 m. NBA naujokų biržoje nepakviestas, o Šarlotės „Hornets“ prieš sezoną paleistas. Profesionalo karjerą pradėjo Turkijoje, Balikesyro „Best“ klube. Po sezono NBA G lygoje, Endriu Endriusas toliau rungtyniavo Turkijos, Izraelio, Latvijos, Ispanijos komandose. Sužaidė 4 rungtynes Eurolygoje Atėnų „Panathinaikos“ sudėtyje, bet komandai įsigijus Dveiną Beikoną, sutartis nutraukta. 2024 m. tapo Vilniaus „Wolves“ žaidėju.

## Laimėjimai
* FIBA Amerikos čempionatas – 3 vieta: 2025 m.

## Šaltiniai
Velnežerio geležinkelio tiltas

**Velnežerio geležinkelio tiltas** arba **Pagėgių ežero tiltas** – geležinkelio tiltas Pagėgių savivaldybėje, Plaušvarių kaime,
Velnežerio rytų pakrantėje, stovintis Tilžės–Klaipėdos geležinkelio ruožo pusiaukelėje tarp Pagėgių ir Panemunės. Vienas iš trijų geležinkelio tiltų tarp Pagėgių ir Tilžės. Šalia plyti užliejamos žemės, įrengti sausinamieji grioviai. Lygiagrečiai šiam tiltui, 1,6 km į rytus, Tilžės plente stovi Kurmežerio senvagės tiltas.

Pagėgių ežeras senvaginės kilmės, susidaręs Nemunui kaitaliojant vagą. XIX a. pabaigoje ežero pakrante buvo nutiestas geležinkelis, supilant aukštą sankasą, paliekant pralaidą nutekėti potvynių vandenims.

Šiuolaikinis tiltas – santvarinis, apie 360 m ilgio, 5 tarpatramių. Važiuojamoji dalis su dviem vėžėmis įrengta santvarų apatinėje dalyje.

## Šaltiniai

## Nuorodos

* Aida Sinkevičiūtė. Lietuvos tiltų statybos raida ir architektūros bruožai. 3.1.3. Geležinkelio tiltai Klaipėdos krašte p. 64, 65
* Pirmas tiltas, taip jį vadina pagėgiškiai *facebook.com*
Algirdas Linkevičius

**Algirdas Linkevičius** (g. 1950 m. spalio 12 d. Tomske, Rusijoje) – Lietuvos krepšinio žaidėjas ir treneris, ilgametis Kauno „Žalgirio“ (1969–1982) žaidėjas.
 
A. Linkevičius gimė tremtinių šeimoje. 1958 m. su tėvais grįžo į Lietuvą, apsigyveno Biržuose. Čia mokėsi Biržų 1-ojoje vidurinėje mokykloje, nuo 1964 m. lankė krepšinio treniruotes Biržų sporto mokykloje (pirmasis tren. Vladas Garastas). 1968 m. baigęs mokyklą, įstojo į Lietuvos kūno kultūros institutą. Studijų pradžioje buvo pakviestas į Kauno „Žalgirio” krepšinio komandą. 1973 m. baigė institutą. 1972 m. buvo kviečiamas ir į SSRS rinktinę, tačiau dėl patirtų traumų, kitų aplinkybių (buvo gimęs Sibire) joje neįsitvirtino.

Su šeima gyvena Kaune, vasaras leidžia Biržuose. Žmona Loreta, duktė Lina.

## Sportinė karjera

A. Linkevičius žaidė Kauno „Drobės“ (1974–1987), „Žalgirio“ (1969–1982) krepšinio komandose. Su „Žalgiriu“ pelnė SSRS čempionatų sidabro (1980) ir 3 kartus bronzos (1971, 1973, 1978) medalius. 1970 m. jam suteiktas SSRS sporto meistro vardas. 1972 m. trumpai treniravosi su SSRS rinktine, sužaidė 2 rungtynes.

Su Lietuvos vyrų krepšinio rinktine 7 kartus tapo Lietuvos čempionu (1974, 1976, 1978–1980, 1986, 1987). 1970–1979 m. Lietuvos rinktinėje žaidė 67 rungtynes, pelnė 741 tašką.

Dalyvavo SSRS Tautų spartakiadose: 1971 m. Maskvoje (7 rungtynės, 74 tšk.), 1975 m. Kijeve (9 rungtynės, 88 tšk.), 1979 m. Vilniuje ir Kaune (10 rungtynių, 68 tšk.). 1975 m. Baltijos taurės turnyre Rygoje per 3 rungtynės pelnė 48 tšk.

2001–2010 m. dirbo Kauno rajono sporto mokyklos krepšinio treneriu.

Baigęs profesionalo karjerą, dalyvavo įvairaus lygio veteranų krepšinio varžybose.

Specialistų vertinimu, A. Linkevičius – vienas geriausių Lietuvos krepšinio snaiperių. Kai dar nebuvo nubrėžta tritaškio linija, sugebėjo sumesti 48 taškus. Šį „Žalgirio“ rekordą vėliau pagerino Arvydas Sabonis.

## Šaltiniai

## Nuorodos

* „Šiaurės rytai”. Interviu su Algirdu Linkevičiumi „Aš toks gimiau” 2021/06/29
* Legendinį krepšininką Prezidentas pasikvietė asmeniniam vizitui *siaure.lt* 2023-01-03
Mark L. Prophet

**Markas Profetas** (, 1918 m. gruodžio 24 d. – 1973 m. vasario 26 d.) – amerikiečių religinis veikėjas, rašytojas, religinės organizacijos „The Summit Lighthouse“ įkūrėjas ir lyderis. Pakylėtųjų valdovų mokymo atstovas.

## Biografija
Markas Profetas gimė 1918 m. gruodžio 24 d. Čipeva Folse, Viskonsine, JAV. Jo tėvai buvo Tomas ir Meibl Profetai. Apie jo ankstyvuosius gyvenimo metus mažai kas žinoma. 1930 m. jis dirbo geležinkelyje, vėliau, Antrojo pasaulinio karo metu tarnavo karinėse oro pajėgose.

XX a. šeštojo dešimtmečio pradžioje jis rimtai susidomėjo pakylėtųjų valdovų mokymu. 1952 m. aplink M. Profetą jau buvo susibūrusi pasekėjų grupė, kuriems jis periodiškai siųsdavo naujus pakylėtųjų valdovų laiškus. 1958 m. jis pradėjo leisti informacinį biuletenį „Ashram Notes“ ir keliauti rytine pakrante, skaitydamas paskaitas apie savo įsitikinimus. Tais pačiais metais jis sukūrė religinę organizaciją „Viršūnės švyturys“ ().

1961 m. M. Profetas sutiko Elizabet Kler Vulf, kuri tuo metu buvo jo pasekėja. Po kelių metų Markas ir Elizabet susituokė. 1962 m. M. Profetas sukūrė „Liepsnos saugotojų broliją“, geriau organizuotą grupę, kurią sudarė nariai, ypatingai glaudžiai susiję su „Viršūnės švyturiu“. 1966 m. jis perkėlė Aukščiausio Švyturio būstinę į Kolorado Springsą. 1971 m. Santa Barbaroje buvo įkurtas didelis mokymo centras „Viršūnės universitetas“ (), kad būtų užtikrintas intensyvesnis „Liepsnos saugotojų brolijos“ mokymosi procesas. 1973 m. M. Profetas mirė, palikęs savo žmoną Elizabet Profet organizacijos vadove.

## Pakylėtasis valdovas Lanelas
Pakylėtųjų valdovų mokyme tvirtinama, kad Markas Profetas pasiekė pakylėjimą ir dabar yra Pakylėtasis valdovas Lanelas. Jo vardu perduotus laiškus publikavo kai kurie Mokymo atstovai (Elizabet Profet, Tatjana  Mikušina).

Taip pat Mokyme tvirtinama, kad kai kuriais Lanelo įsikūnijimais jo kelyje į pakylėjimą buvo kai kurios žinomos istorijoje asmenybės: Echnatonas, Ezopas, Evangelistas Morkus, Saladinas, caraitis Aleksejus.

## Išnašos

## Nuorodos
* The Summit Lighthouse
Aurimas Majauskas

**Aurimas Majauskas** (g. ) – Lietuvos krepšininkas, žaidžiantis LKL lygoje besivaržančioje Klaipėdos „Neptūno“ komandoje. 2013–2017 m. žaidė universitetinį krepšinį Semo Hiustono valstijos universiteto komandoje.

## Profesionali karjera
2017 m. baigęs Semo Hiustono valstijos universitetą, 2017 m. rugpjūčio 29 d. pasirašė sutartį su Serbijos klubu „Dynamic“, tačiau gruodžio mėn. jį paliko.

2019 m. gruodį prisijungė prie Islandijos krepšinio lygos komandos „Njarðvík“. Vėliau rungtyniavo įvairiuose Ukrainos, Jungtinės Karalystės ir Latvijos klubuose.

2023 m. balandžio 16 d. Majauskas sudarė sutartį su Jonavos „CBet“. 2023 m. spalio 16 d. pranešta, jog perėjo į Gargždų „Gargždus“. 2024 m. rugpjūčio 11 d. žaidėjas grįžo į Jonavos ekipą.

## Išnašos

## Nuorodos
* Aurimo Majausko profilis „BasketNews“
* Aurimo Majausko profilis „EuroBasket.com“
* Aurimo Majausko profilis „LKL.lt“
* Aurimo Majausko profilis „Proballers“
Talaudo salos

**Talaudo salos** () – salynas Indonezijos šiaurėje, 360 km į šiaurės rytus nuo Sulavesio, į pietryčius nuo Mindanao. Tarp Talaudo salų ir Sulavesio driekiasi Sangihės salos. Priklauso Šiaurės Sulavesio provincijai, sudaro Talaudo salų regenciją.

Salos užima 1281 km². Pagrindinės salos – Karakelongas, Salebabu ir Kaburuangas. Į šiaurės rytus nuo Karakelongo yra 7 nedidelės Nanusos salos. Toliau šiaurėje – Miangasas (toliausiai į šiaurę nutolusi Indonezijos vieta). Karakelongo krantai statūs, išskyrus pietinį, kurį juosia koralų rifas. Salos kalvotos (iki 680 m), apaugusios miškais.

2022 m. Talaudo salose gyveno ~95 tūkst. gyventojų. Pagrindinė gyvenvietė ir uostas – Melonguanė (Karakelongo saloje). Gyventojai daugiausia krikščionys, istoriškai buvo pavaldūs Sangihės valdovams. Salos gyventojai talaudiečiai vartoja filipiniečių kalbų pogrupiui priskiriamą kalba.

Kertami juodmedžiai, gelžmedžiai, renkami muskato riešutai, kopra, sagas.


Bandar Udara Miangas.jpg|Aerodromas Miangase
OBJEK WISATA LIRUNG - panoramio.jpg|Salibabu salos pakrantė
Topographic map of the Talaud Islands.jpg|Topografinis salyno žemėlapis
Monumen Tuhan Yesus Raja Memberkati, Talaud.jpg|Kristaus paminklas Talaudo salose


## Šaltiniai
Sangihės salos

**Sangihės salos** () – salynas Indonezijos šiaurėje, 260 km į šiaurės rytus nuo Sulavesio (Minahasos pusiasalio), į pietvakarius nuo Talaudo salų. Sudaro rytinę Sulavesio jūros ribą. Priklauso Šiaurės Sulavesio provincijai, sudaro Sangihės salų regenciją.

Salos užima 1056 km². Pagrindinės salos – Sangihė, Siau, Tahulandangas ir Biaras. Tarp jų gausu smulkių salų, uolų, seklumų. Salų paviršius kalnuotas. Sangihės saloje stūkso veikiantis Ahu ugnikalnis (1320 m). Klimatas karštas (vidutinė temperatūra 26–28 °C) ir drėgnas (2500–3000 mm per metus, būdingas 81–87 % oro drėgnumas).

2023 m. Sangihės salose gyveno virš 140 tūkst. gyventojų. Pagrindinė gyvenvietė ir uostas – Tahuna (Sangihės saloje). Gyventojai daugiausia krikščionys. Salos gyventojai sangirai vartoja filipiniečių kalbų pogrupiui priskiriamą kalbą.

Verčiamasi daugiausia pluoštinių bananų auginimu ir abakos audimu, taip pat žvejyba, laivų aptarnavimu, plėtojamas turizmas (ypač povandeninis nardymas).


Kota Sangihe, Kab. Sangihe, Sulut - panoramio (2).jpg|Tahunos gyvenvietė
Mount Awu Crater.jpg|Avu ugnikalnio krateris
Karangetang.jpg|Karangetango ugnikalnis Siau saloje
Ruang Tagulandang - panoramio.jpg|Ruango ugnikalnis ir sala
Salad Coral in Banua Wuhu Underwater Volcano.jpg|Koralų rifai ant Banua Vuhu povandeninio ugnikalnio


## Šaltiniai
Užlenkio senvagės geležinkelio tiltas

**Užlenkio senvagės geležinkelio tiltas** – geležinkelio tiltas Pagėgių savivaldybėje, Plaušvarių kaime, 1,5 km į šiaurę nuo Panemunės miesto, nutiestas per senvaginės kilmės Užlenkio ežero šiaurės vakarinį pakraštį. Transporto statinys stovi Tilžės–Klaipėdos geležinkelio ruože. Tai vienas iš trijų geležinkelio tiltų (vidurinis) tarp Pagėgių ir Tilžės. Gretimą teritoriją supa Nemuno užliejamos pievos ir dirbamos žemės. Ežeras žemais krantais, per potvynius jo vakarinis galas susijungia su Gėgės upe.

Tiltas pastatytas iš metalinių konstrukcijų. Jo prieigose supilti aukšti pylimai. Santvarinis tiltas yra apie 432 m ilgio, 6 tarpatramių. Dvikelio geležinkelio vėžės nutiestos santvarų apatinėje dalyje. Perdangos atremtos į masyvias akmens mūro atramas.

## Šaltiniai

## Nuorodos

* Aida Sinkevičiūtė. Lietuvos tiltų statybos raida ir architektūros bruožai. 3.1.3. Geležinkelio tiltai Klaipėdos krašte p. 64, 65
Tenkytai

**Tenkytais** (arba ***Tenkyčiais***) vadinamos dvi Kaliningrado srities gyvenvietės Sembos pusiasalyje:
* Tenkytai (Beregovojė) pusiasalio pietuose,
* Tenkytai (Liotnojė) pusiasalio šiaurėje.
Osvaldas Olisevičius

**Osvaldas Olisevičius** (g. 1993 m. sausio 10 d.) – Lietuvos krepšininkas, rungtyniaujantis lengvojo arba sunkiojo krašto puolėjo pozicijose.

Treniravosi Vilniaus, Šarūno Marčiulionio krepšinio akademijose. Su „Trakų“ klubu varžėsi NKL pirmenybėse, išrinktas labiausiai patobulėjusiu NKL žaidėju. 2014 m. sudarė trejų metų kontraktą su Pasvalio „Pieno žvaigždėmis“. Vėliau žaidė Vokietijoje, Italijoje, dviem sezonams buvo „Neptūno“ žaidėju.

Osvaldas Olisevičius žaidė Lietuvos jaunimo rinktinėse, su U-16 rinktine laimėjo 2009 m. Europos čempionato sidabrą. Atstovavo ir Lietuvos vyrų rinktinei atrankinėse rungtynėse.

## Pasiekimai
* BBL: 2018 m.
* LKL Snaiperio konkursas: 2020 m.

## Šaltiniai
Palydovė

**Palydovė** () – 2025 m. amerikiečių siaubo filmas, kurio scenarijaus autorius ir režisierius – Drew Hancock. Vaidina Sophie Thatcher, Jack Quaid, Lukas Gage, Megan Suri, Harvey Guillén ir Rupert Friend.

Lietuvos kino teatruose pasirodė 2025 m. sausio 31 d. Sulaukė teigiamų kritikų vertinimų.

## Siužetas
Pasakojama apie savaitgalio išvyką tarp draugų atokiame namelyje, kuri virsta chaosu po to, kai paaiškėja, kad vienas iš svečių nėra toks, koks atrodo.

## Vaidmenys

: *Aktorius – veikėjas*

* Sophie Thatcher – *Iris*
* Jack Quaid – *Josh*
* Lukas Gage –  *Patrick*
* Megan Suri – *Kat*
* Harvey Guillén – *Eli*
* Rupert Friend – *Sergey*

## Filmo gamyba
2023 m. vasarį buvo pranešta, kad „New Line Cinema“ kurs filmą pavadinimu „Palydovė“ (*Companion*), kurio scenarijų rašys ir režisuos Drew Hancock, o prodiuseriais bus Zach Cregger, Raphael Margules, J. D. Lifshitz ir Roy Lee.

2023 m. gegužę prie aktorių prisijungė Jack Quaid. Kitą mėnesį paskelbta, kad aktorių gretas papildė Harvey Guillén, Lukas Gage, Megan Suri, Sophie Thatcher ir Rupert Friend.

## Atsiliepimai
Recenzijų suvestinėje „Rotten Tomatoes“ 94 % iš 79 kritikų atsiliepimų yra teigiami, o vidutinis įvertinimas – 7,8/10. „Metacritic“, kuri naudoja svertinį vidurkį, remdamasi 50 kritikų, filmui skyrė 75 balus iš 100 galimų, o tai reiškia, kad vertinimai yra „iš esmės palankus“.

## Nuorodos
* 
* 
* 
## Išnašos
Lesnojus

:: *Gyvenvietė Kaliningrado srityje [[Šarkuva]] rusiškai taip pat vadinama Lesonjumi.*

**Lesnojus** () – uždarasis miestas Rusijoje, Sverdlovsko srityje, 210 km į šiaurę nuo Jekaterinburgo. 

## Istorija

Įkurtas 1947 m. kaip gamykla Nr. 814, skirta elektromagnetiniam urano izotopų skaidymui. Ji taip pat vadinta Baze Nr. 9. Prie jo imta statyti darbininkų gyvenvietė, joje turėjo dirbti ir GULAGo kaliniai. 1950 m. gamykla pradėjo veikti, vėliau joje imtos gaminti atominės bombos. 1954 m. gyvenvietei suteiktos miesto teisės, ji pavadinta ***Sverdlovskas-45***. 1994 m. miestas pavadintas *Lesnojumi*.

## Šaltiniai
Mercedes D.VI

**Mercedes D.VI** – skysčiu aušinamas aštuoniolikos cilindrų trigubas vienaeilis (W-18 tipo) aviacinis variklis, Pirmojo Pasaulinio karo metais sukurtas Vokietijos imperijos įmonėje *Daimler Motoren Gesellschaft* (DMG). Tai buvo 44,3 l darbino tūrio, 517 AG (380 kW) galios esant 1400 aps./min. variklis. Sausas svoris – 742 kg.

## Išnašos
Beliauskas

;Beliauskas
* Laurynas Beliauskas – krepšininkas;
;Beliauskienė
* Dalia Bernotaitė-Beliauskienė – muziejininkė, etnografė.

Šiaurės Dzūkijoje (Alovė, Aukštadvaris, Seirijai), Vidurio Lietuvoje (Kaunas, Panevėžys, Krekenava) paplitusi pavardė. Kilusi iš .

## Šaltiniai
Edgaras Želionis

**Edgaras Želionis** (g. 1989 m. birželio 4 d.) – Lietuvos krepšininkas, rungtyniaujantis sunkiojo krašto arba vidurio puolėjo pozicijose.

Profesionalo karjerą pradėjo 2008 m. Ukrainoje, Južnės „Chimik“ komandoje. Per savo karjerą žaidė net 11 valstybių – Lietuvoje, Ukrainoje, Latvijoje, Kazachstane, Turkijoje, Egipte, Saudo Arabijoje, Prancūzijoje, Taivane, Venesueloje, Meksikoje. 2023 m. tapo Taivano lygos čempionu.

Yra žaidęs už Lietuvos vyrų rinktinę atrankos rungtynėse.

## Pasiekimai
* Taivano krepšinio lyga (T1): 2023 m.

## Šaltiniai
Deir al Balachas

**Deir al Balachas** () – miestas Palestinoje, centrinėje Gazos Ruožo dalyje, 14 km į pietus nuo Gazos miesto. Muchafazos centras. 75 000 gyventojų (2017). Priklauso Palestinos autonomijai, tačiau faktiškai nuo 2007 m. valdomas „Hamas“.

Deir al Balachas žinomas dėl datulinių palmių, kurių vardu ir pavadintas (‘datulinės palmės vienuolynas’). Netoli miesto įsikūrusi pabėgėlių stovykla.

Po 1948 m. arabų ir Izraelio karo miestą užėmė Egiptas. 1967 m. per Šešių dienų karą okupuotas Izraelio. 1994 m. tapo pirmuoju miestu, perduotu Palestinos autonomijos administracijai.

## Šaltiniai
Gintaras Kadžiulis

**Gintaras Kadžiulis** (g. 1980 m. kovo 29 d.) – Lietuvos krepšininkas, krepšinio treneris.

Rungtyniavo įžaidėjo pozicijoje. Karjerą pradėjo gimtojo Panevėžio „Kalnapilio“ klube. 1998–2000 m. žaidė Lietuvos jaunimo rinktinėse. 1999–2001 m. atstovavo Vilniaus „Lietuvos rytui“, su kuriuo tapo LKL čempionu. Po sezono Alytaus „Alitoje“ karjerą tęsė daugiausia užsienyje – Rusijoje, Lenkijoje, Graikijoje, Juodkalnijoje. Krepšininko karjerą Gintaras Kadžiulis baigė „Prienų“ klube.

2014 m. baigęs karjerą, pradėjo dirbti treneriu – tapo Mindaugo Budzinausko asistentu „Lietkabelyje“. Netrukus tapo vyriausiuoju treneriu, kai Budzinauskas paliko klubą, bet 2015 m. žiemą vyriausiojo trenerio pareigose jį pakeitė Kazys Maksvytis, o pats Kadžiulis toliau liko dirbti trenerių štabe. Vėliau asistavo Artūrui Štalbergui, Vitalijui Černui, Ramūnui Butautui. 2018 m. vėl paskirtas vyriausiuoju „Lietkabelio“ treneriu, bet po prastos sezono pradžios atleistas. Vėliau dirbo Kazio Maksvyčio štabe Permės „Parmoje“, Donaldo Kairio štabe Utenos „Juventus“, 2024 m. tapo „Ryto“ dublerių treneriu.

## Pasiekimai
;Žaidėjo karjera
* LKL: 2000 m.
* Juodkalnijos krepšinio čempionatas: 2011 m.

## Šaltiniai
Udos kalnagūbris

**Udos kalnagūbris** () – kalnagūbris Rusijoje. Driekiasi 140 km, kirsdamas Irkutsko srities ir Tuvos paribį. Didžiausias aukštis – 2875 m. Tai Udos ir Chamsaros baseinų vandenskyra, įeinanti į Rytų Sajano kalnų sistemą. Kalnagūbrį suformavo gneisas, kristaliniai skalūnai, marmuras.

Šlaituose veši taiga, plyti alpinės pievos, aukštikalnių tundra.

## Išnašos
Danielius Lavrinovičius

**Danielius Lavrinovičius** (g. ) – Lietuvos krepšininkas, žaidžiantis LKL lygoje besivaržančioje Panevėžio „Lietkabelio“ komandoje.

## Profesionali karjera
2021 m. liepos mėn. prisijungė prie Kėdainių „Nevėžio“ ekipos.

2023 m. liepos 3 d. Lavrinovičius persikėlė į Kauno „Žalgirį“, kad užimtų Motiejaus Krivo, kuris išvyko rungtyniauti į NCAA, vietą. Paskutinį sezoną „Nevėžio“ komandoje aukštaūgis per rungtynes pelnė po 10,8 taško, pataikydamas 64,9 % metimų.

2024 m. liepos 7 d. žaidėjas sudarė dvejų metų sutartį su Panevėžio „Lietkabeliu“.

## Nacionalinė rinktinė
Padėjo Lietuvos rinkitinei iškovoti sidabro medalius 2015 m. Europos jaunučių (U-16) krepšinio čempionate. 2017 m. Europos jaunių (U-18) krepšinio čempionate pelnė bronzos medalį.

## Išnašos

## Nuorodos
* Danieliaus Lavrinovičiaus profilis „BasketNews“
* Danieliaus Lavrinovičiaus profilis „EuroBasket.com“
* Danieliaus Lavrinovičiaus profilis „LKL.lt“
* Danieliaus Lavrinovičiaus profilis „Proballers“
Laurynas Beliauskas

**Laurynas Beliauskas** (g. ) – Lietuvos krepšininkas, žaidžiantis gynėjo pozicijoje.

## Profesionali karjera
2019 m. rugpjūčio 28 d. Beliauskas papildė Kėdainių „Nevėžio“ gretas.

2020 m. sausio pabaigoje paliko Kėdainius ir prisijungė prie Ispanijos aukščiausios krepšinio lygos Santjago de Kompostelos „Obradoiro“ klubo.

2022 m. rugpjūčio mėn. persikėlė į Vokietiją, kur papildė Vokietijos krepšinio lygos Frankfurto „Skyliners“ gretas.

2023 m. rugpjūčio 9 d. pasirašė sutartį su Salonikų „PAOK“ ekipa, tačiau 2024 m. sausio 26 d. paprašė palikti klubą. Vos po savaitės sudarė kontraktą su Lenkijos krepšinio lygos Didžiosios Lenkijos Ostruvo „Stal“.

2024 m. birželio 12 d. žaidėjas grįžo į Lietuvą ir prisijungė prie Utenos „Juventus“ sudėties.

## Pasiekimai

* 2025 m. – LKL visų žvaigždžių dienos tritaškių konkurso nugalėtojas

## Išnašos

## Nuorodos
* Lauryno Beliausko profilis „BasketNews“
* Lauryno Beliausko profilis „EuroBasket.com“
* Lauryno Beliausko profilis „LKL.lt“
* Lauryno Beliausko profilis „Proballers“
Augustas Marčiulionis

**Augustas Marčiulionis** (g. ) – Lietuvos krepšininkas, žaidžiantis Vilniaus „Ryto“ komandoje.

Vieno geriausių Lietuvos krepšininkų Šarūno Marčiulionio sūnus.

## Karjera universitete
2021 m. birželio 16 d. A. Marčiulionis nusprendė stoti į Kalifornijos Šventosios Marijos koledžą ir atstovauti koledžo „Gaels“ komandą.

## Profesionali karjera
Profesionalo karjerą pradėjo 2018 m. Vilniaus „Perle“. 2020 m. birželio 23 d. įžaidėjas pasirašė ilgalaikę sutartį su Vilniaus „Rytu“.

Marčiulionis rungtyniavo pagal mėgėjiškas sutartis tiek „Perlo“, tiek „Ryto“ komandose, kad išsaugotų teisę žaisti NCAA.

Dalyvavo 2025 m. NBA naujokų biržoje, tačiau nebuvo pašauktas. 2025 m. liepos 27 d. sudarė „Exhibit 10“ sutartį su Los Andželo „Lakers“ komanda. Prieš reguliaraus sezono pradžią spalio 18 d. buvo atleistas, tačiau vėliau įtrauktas į „South Bay Lakers“ treniruočių stovyklos rikiuotę.

2026 m. vasario 26 d. sugrįžo į Vilniaus „Rytą“.

## Nacionalinė rinktinė
Su rinktine iškovojo sidabro medalius 2022 m. Europos jaunimo (U-20) krepšinio čempionate Podgoricoje.

Lietuvos vyrų krepšinio rinktinėje debiutavo atrankoje į 2022 m. Europos krepšinio čempionatą.

## Išnašos

## Nuorodos
* Augusto Marčiuliono profilis „BasketNews“
* Augusto Marčiuliono profilis „EuroBasket.com“
* Augusto Marčiuliono profilis „LKL.lt“
* Augusto Marčiuliono profilis „Proballers“
* Augusto Marčiuliono NCAA profilis „Basketball Reference“
Kadžiulis

;Kadžiulis
* Algirdas Kadžiulis – žurnalistas, redaktorius;
* Gintaras Kadžiulis – krepšininkas, treneris;
* Leonas Kadžiulis – agronomas.

Pavardė kilusi iš Kupiškio, Skapiškio apylinkių. Asmenvardžio *Kãdžius* (iš , , ) forma.

## Šaltiniai
Martynas Sajus

**Martynas Sajus** (g. ) – Lietuvos krepšininkas.

## Profesionali karjera
2014 m. liepos 9 d. Sajus sudarė penkerių metų „3+2“ sutartį su Kauno „Žalgiriu“ ir pradėjo rungtyniauti klubo dublerių komandoje NKL.

2016 m. rugpjūčio 11 d. buvo paskolintas Gdansko Starogardo „SKS“ 2016–2017 m. sezonui.

2018 m. liepos 3 d. Sajus paliko „Žalgirį“ ir pasirašė sutartį su Ščecino „Wilki Morskie“. Vėliau žaidė Ispanijoje, Vokietijoje.

2022 m. liepos mėn. papildė Turkijos klubo Biujukčekmedžės „Basketbol“ gretas. Kitais metais grįžo į Ispaniją ir rungtyniavo už Lugo „Breogan“.

2024 m. liepos 30 d. sugrįžo į Biujukčekmedžės „Basketbol“ ekipą.

## Nacionalinė rinktinė
Su rinktine iškovojo sidabro medalius 2016 m. Europos jaunimo (U-20) krepšinio čempionate Helsinkyje.

2017 m. vasaros universiadoje iškovojo aukso medalį, finale 74:85 įveikęs Jungtinių Amerikos Valstijų komandą.

## Pasiekimai

### LKL

* LKL čempionas (2016, 2018 m.)
* Karaliaus Mindaugo taurės čempionas (2018 m.)

## Išnašos

## Nuorodos
* Martyno Sajaus profilis „BasketNews“
* Martyno Sajaus profilis „EuroBasket.com“
* Martyno Sajaus profilis „LKL.lt“
* Martyno Sajaus profilis „Proballers“
Minahasos pusiasalis

**Minahasos pusiasalis** () – ilgas pusiasalis Indonezijoje, toli atsišakojantis nuo Sulavesio salos į šiaurės rytus. Sudaro ribą tarp Sulavesio jūros šiaurėje ir Molukų jūros Tominio įlankos pietuose. Iš vakarų skalauja Makasaro sąsiauris. Per pusiasalį driekiasi kalnų grandinė, iškylanti iki 3030 m. Yra veikiantis Soputano ugnikalnis. Pusiasalis pavadintas pagal čia įsikūrusią malajų minahasų tautą, kuri nuo XIX a. išpažįsta krikščionybę. Minahasų kalbos priklauso filipiniečių kalbų pogrupiui. Taip pat gyvena musulmonai gorontalai.

Minahasos pusiasalyje įsikūrusios Šiaurės Sulavesio, Gorontalo provincijos bei šiaurinė Centrinio Sulavesio dalis. Svarbiausi miestai – Manadas, Gorontalas, Kotamobagu.

## Šaltiniai
Erikas Venskus

**Erikas Venskus** (g. ) – Lietuvos krepšininkas, žaidžiantis LKL lygoje besivaržančioje Utenos „Juventus“ komandoje.

## Ankstyvasis gyvenimas
2014 m. pradėjo rungtyniauti su Biržų „Biržais“, būdamas vos 14 metų.

## Profesionali karjera
2017 m. įsitraukė į Kauno „Žalgirio“ dublerių gretas.

2020 m. birželio 17 d. Venskus buvo paskolintas Panevėžio „Lietkabelio“ klubui.

2021 m. liepos 28 d. paliko „Žalgirio“ sistemą.

2021 m. rugsėjį sudarė sutartį su Prienų „Labas GAS“ ekipa.

2022 m. rugpjūčio 15 d. pranešta, jog jis išvyko į Nyderlandus ir prisijungė prie „ZZ Leiden“ komandos.

2023 m. rugpjūčio 4 d. pasirašė sutartį su Šarlerua „Spirou“ klubu iš Belgijos.

2024 m. rugpjūčio 6 d. grįžo į Lietuvą ir papildė Jonavos „CBet“ gretas.

2025 m. liepos 8 d. iš Jonavos persikėlė į Utenos „Juventus“ klubą.

## Pasiekimai

### LKL
* LKL čempionas: 2019, 2020
* Karaliaus Mindaugo taurės laimėtojas: 2020

### BNXT lyga
* BNXT lygos čempionas: 2023
* Nyderlandų taurės laimėtojas: 2023

## Išnašos

## Nuorodos
* Eriko Venskaus profilis „BasketNews“
* Eriko Venskaus profilis „EuroBasket.com“
* Eriko Venskaus profilis „LKL.lt“
* Eriko Venskaus profilis „Proballers“